[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "ERR Menu tutvustab iga pa\u0308ev u\u0308hte \"Klassikata\u0308hed 2018\" osalist. 17-aastane Tanel-Eiko Novikov on ta\u0308navuse vo\u0303istluse noorim osaleja."}, {"text_idx": "#000005", "text": "To\u0303mme lo\u0308o\u0308kpillide vastu ilmutas ennast juba va\u0308ga varakult \u2013 kui lasteaias tehti ma\u0308nguba\u0308ndi ja ko\u0303ik tahtsid olla kitarristid vo\u0303i lauljad, siis Tanel tahtis olla trummar. Muusikakeskkoolis pandi ta alul siiski klaverit o\u0303ppima, sest nooremates klassides lo\u0308o\u0308kpillio\u0303pet polnud, aga kuna poiss oli hea ru\u0308tmitunnetusega ja klaver teda va\u0308ga ei ko\u0308itnud, tehti lo\u0303puks erand."}, {"text_idx": "#000006", "text": "\"O\u0303petaja Ma\u0308eots u\u0308tles, et olgu, teeme eksperimendi, vo\u0303tame selle tita sinna erialale,\" meenutas Tanel. Seitsmendas klassis kogus poiss julguse kokku ja hakkas ksu\u0308lofonil \"Kimalase lendu\" o\u0303ppima. Harjutusklassis pikki tunde veetes to\u0303estas ta nii endale kui ka o\u0303petajale, et kui midagi va\u0308ga tahta, siis see o\u0303nnestubki."}, {"text_idx": "#000007", "text": "To\u0308o\u0308kus ja aktiivne eluhoiak iseloomustab Tanelit igas mo\u0303ttes. Ta on kaasa lo\u0308o\u0308nud paljudes kohalikes muusikaprojektides, osalenud edukalt rahvusvahelistel konkurssidel Itaalias ja Venemaal, saanud esikohti USA videokonkurssidel. See ko\u0303ik no\u0303uab pidevat to\u0308o\u0308d ja uut repertuaari. Harjutamine ta\u0308idab suurema osa Taneli pa\u0308evadest, hommikust hiliste o\u0303htutundideni."}, {"text_idx": "#000008", "text": "Pillima\u0308ngust vabadel hetkedel uurib Tanel filminduse ko\u0308o\u0308gipoolt - kuidas u\u0308ks vo\u0303i teine stseen on filmitud, kuidas kaadrite ja\u0308rjestus vajalikke emotsioone edasi annab ja mis roll on selles muusikalisel kujundusel. Kunstiliste ku\u0308simuste ko\u0303rval huvitab teda ka filmide eelarve-ja mu\u0308u\u0308gipool."}, {"text_idx": "#000010", "text": "Tanel-Eiko muusikuks saamise teel on olnud nii edu kui ka ebao\u0303nne \u2013 esinemist ha\u0308a\u0308lest a\u0308ra pillil vo\u0303i katkise ksu\u0308lofonipulgaga, nappidest orkestriproovidest tingitud a\u0308pardusi ja \"muid jubedaid asju\", millest o\u0303nneks on midagi olnud ka o\u0303ppida. Ta seab endale u\u0308ha uusi eesma\u0308rke ja to\u0308o\u0308tab selle nimel, et tulevikus lo\u0308o\u0308kpillima\u0308ngu uusi tuuli tuua. Tanel teab \u2013 selleks, et inimesi saalidesse saada, tuleb neile pakkuda midagi omapa\u0308rast, olla ise energiline ja pu\u0308hendunud."}, {"text_idx": "#000011", "text": "Tanel-Eiko Novikov o\u0303pib Tallinna muusikakeskkoolis u\u0308heteistku\u0308mnendas klassis Kristjan Ma\u0308eotsa juures. Ta on saanud rea esikohti ja eripreemiad kohalikel konkurssidel. 2016. aastal osales ta kolmel rahvusvahelisel konkursil, neist kaks olid USA-s korraldatud videokonkursid, ENKOR ja Great Composer\u2019s Competition, millel mo\u0303lemal saavutas esikoha; samal aastal vo\u0303itis Venemaal toimunud konkursil St.Petersburg Open Youth Percussion Competition soolo marimba kategoorias I koha ning z\u030cu\u0308rii eripreemia, mis andis vo\u0303imaluse esineda solistida 2017. aastal Mariinsky teatri kontserdisaalis."}, {"text_idx": "#000013", "text": "19. veebruaril kell 13.05 on Tanel-Eiko Novikov ku\u0308laliseks Klassikaraadio otsesaates \"Delta\"."}, {"text_idx": "#000031", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]